Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2002/C 114/06)

Η δημοσίευση αυτή παρέχει το δικαίωμα υποβολής ενστάσεως κατά την έννοια του άρθρου 7 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ ( ) ΠΓΕ (x)

Εθνικός αριθμός φακέλου: 398 99 006.9

1. Αρμόδια εθνική αρχή Ονομασία: Deutsches Patent- und Markenamt

Markenabteilung 3.2

Διεύθυνση: D-81534 München

Τηλέφωνο (49-89) 21 95-46 22

Φαξ (49-89) 21 95-41 43

2. Αιτούσα ομάδα 2.1. Ονομασία: Herkunftsverband Thüringer und Eichsfelder Wurst und Fleisch e. V.

2.2. Διεύθυνση: Am Lohfeld 1, D-99310 Arnstadt

2.3. Σύνθεση: Παραγωγοί/μεταποιητές (x) άλλοι ( )

3. Τύπος προϊόντος: Κλάση 1.2, προϊόντα με βάση το κρέας

4. Περιγραφή κατά τη συγγραφή υποχρεώσεων: (σύνοψη των όρων που προβλέπονται στο άρθρο 4 παράγραφος 2)

4.1. Ονομασία: Thüringer Rotwurst

4.2. Περιγραφή: Πρόκειται για ποικιλία αλλαντικού με αίμα, παρασκευαζόμενου από συστατικά εξαιρετικής ποιότητας, χαρακτηριστικά του οποίου είναι η κανονική όψη των τομών, το λαμπρό κόκκινο χρώμα και η καρύκευση. Ιδιαίτερο γνώρισμα αποτελούν οι κατεσπαρμένοι κύβοι άπαχου κρέατος (τουλάχιστον 35 %, ορισμένοι από τους οποίους είναι δυνατόν να αντικαθίστανται από συκώτι, καρδιά ή γλώσσα) και μάγουλου από το οποίο έχει προσεκτικά αφαιρεθεί το δέρμα (μέχρι 35 %).

Εκτός από τη μάζα αίματος το αλλαντικό περιέχει και 5 % συκώτι.

Το Thüringer Rotwurst πωλείται νωπό σε έντερο ή κύστη χοίρου ή ως κονσέρβα σε γυάλινα βάζα.

Σύνθεση: 100 kg αλλαντικού απαιτούν 55 kg εκ των προτέρων μαγειρευμένου κρέατος χοίρου χωρίς τένοντες, με 5 % κατ' ανώτατο όριο ορατό λίπος, 25 kg εκ των προτέρων μαγειρευμένου μάγουλου χωρίς δέρμα, 5 kg νωπού συκωτιού χοίρου, 7,5 kg καρυκευμένου αίματος χοίρου, 7,5 kg, μαγειρευμένου δέρματος· νιτρούχο αλάτι, μείγμα καρυκευμάτων (συγκεκριμένα αλεσμένο μαύρο πιπέρι, μαντζουράνα και κρεμμύδια Θουριγγίας). Τουλάχιστον 51 % από τα συστατικά προέρχονται από τη Θουριγγία.

4.3. Γεωγραφική περιοχή: Ομόσπονδο κράτος Θουριγγίας.

4.4. Απόδειξη προέλευσης: Το Thringer Rotwurst συνοδεύεται από παράδοση αιώνων στη Θουριγγία. Αποτελεί μόνιμο χαρακτηριστικό των προϊόντων κρεοπωλείου και παρασκευάζεται και τρώγεται συχνά, από αμνημονεύτων χρόνων, κατά τις εξαιρετικά δημοφιλείς γιορτές σφαγής στη Θουριγγία. Σήμερα παράγεται παντού στην περιφέρεια Θουριγγίας. Επίσης υπάρχουν διάφοροι σημαντικοί παραγωγοί. Το όνομα προέλευσης έχει διατηρηθεί διότι κατά την εποχή της τέως ΛΔΓ χρησιμοποιούνταν αποκλειστικά ως γνήσια ένδειξη γεωγραφικής προέλευσης.

4.5. Μέθοδος παραγωγής: Ο ώμος και το μάγουλο ψεκάζονται με άλμη 10ο C και παραμένουν σε άλμη της ίδιας έντασης επί δώδεκα περίπου ώρες. Στη συνέχεια μαγειρεύονται σε θερμοκρασία 80ο C και απομακρύνονται πριν μαλακώσουν, όποτε κόβονται σε κύβους. Στη συνέχεια προστίθενται τα καρυκεύματα ανάλογα με το βάρος. Ο μαγειρευμένος πολτός, το συκώτι χοίρου και τα κρεμμύδια περνούν μέσα από δίσκο με οπές 3 mm. Το κρέας σε κύβους και το λίπος σωτάρονται και τοποθετούνται στο δοχείο ανάμειξης. Καρυκεύματα και αλάτι αναμειγνύονται ομοιόμορφα στο μείγμα, ενώ τα υπόλοιπα συστατικά προστίθεται στη συνέχεια με την ακόλουθη σειρά: μείγμα αλεσμένου πολτού, κρεμμυδιών και συκωτιού, και στη συνέχεια αίμα. Το μείγμα κατόπιν τοποθετείται όχι πολύ σφιχτά σε έντερο ή κύστη χοίρου και στη συνέχεια μαγειρεύεται σε μπεν-μαρί επί 80 λεπτά σε θερμοκρασία 85ο C ή (για τις κύστες) επί 105 λεπτά σε θερμοκρασία 85ο C ή διατηρείται σε γυάλινα δοχεία.

4.6. Δεσμός: Τα αλλαντικά Θουριγγίας, περιλαμβανομένου του Thringer Rotwurst, έχουν από αμνημονεύτων χρόνων καλή φήμη στη Γερμανία και εκτός αυτής κατά το χρονικό διάστημα των 200 ετών. Η φήμη αυτή βασίζεται στην επιδεξιότητα και την εμπειρία των αλλαντοποιών της Θουριγγίας και στις παραδοσιακές συνταγές καθώς και στη χρησιμοποίηση των εξαίρετης ποιότητας πρώτων υλών, πολλά από τα οποία προέρχονται από τη Θουριγγία. Λόγω της εξαιρετικής του γεύσης, το Thringer Rotwurst είναι γνωστό και περιζήτητο παντού, ενώ ονομάζεται και "η βασίλισσα των αλλαντικών αίματος".

4.7. Οργανισμός ελέγχου: Ονομασία: Thüringer Landesverwaltungsamt

Abt. VII - Gesundheits- und Sozialwesen

Διεύθυνση: Weimarplatz 4, D-99423 Weimar

4.8. Επισήμανση: ΠΓΕ (Προστατευόμενη γεωγραφική ένδειξη).

4.9. Εθνικές απαιτήσεις: Ουδεμία

Αριθ. ΕΚ: G/DE/00224/2002.01.04.

Ημερομηνία παραλαβής του πλήρους φακέλου: 4 Ιανουαρίου 2002.